Siemens AG
Siemens AG – Vokietijos bendrovė, tarptautinis koncernas. 125 padaliniai Vokietijoje, atstovybės – 190 valstybių. 1847 m. Berlyne įsteigė Werner von Siemens. Siemens koncerne dirba 428 000 darbuotojų (2006 m. - 475 000; iš jų – 161 000 arba 34 % visų darbuotojų 2006 m. Vokietijoje). Koncerno apyvarta – 77,327 mlrd. eurų, 2008 m. (87,325 mlrd. - 2006 m.; 75,445 mlrd. eurų - 2005 m.), pelnas po mokesčių – 3,033 mlrd. eurų (2006 m.; 2,248 mlrd. eurų – 2005 m.). 2007 m. Fortune žurnalo (Niujorkas, JAV) duomenimis, pagal gaunamas pajamas „Siemens" užima 28 vietą didžiausių kompanijų sąraše, o elektronikos ir elektrotechnikos srityje - 1-ąją vietą.